अध्यक्ष, सचिव संयोजिका की लड़ाई में एमडीएम प्रभावित
सदरप्रखंड के मध्य विद्यालय निंदिर में विद्यालय प्रबंधन समिति के अध्यक्ष, सचिव एवं संयोजिका के राजनीति के कारण सभी बच्चों को मिलने वाले मध्याह्न भोजन में खानापूर्ति की जा रही है। सोमवार को बच्चों को मध्याह्न भोजन में अंडा नहीं मिला। जिस कारण उत्पन्न विवाद के कारण मंगलवार को संयोजिका के पति संतोष कुमार सिंह द्वारा मध्याह्न भोजन की रखी गई सामग्री के कमरे का ताला तोडऩे का प्रयास किया गया।
ग्रामीणों एचएम कमलेश राम के हस्तक्षेप के बाद संयोजिका के पति को ताला तोडऩे से रोका गया। इस मामले में एचएम ने बताया कि बच्चों को अंडा नहीं मिलने के कारण विवाद हुआ था।
उन्होंने बताया कि फल अंडा देनेवाले दुकानदारों के पास उधारी हो जाने के कारण सामग्री नहीं दे रहा है। जिस कारण अंडा फल बच्चों को नहीं दिया जा रहा है, जबकि ग्रामीण गिरधारी सिंह, प्रभु सिंह, विजय सिंह, नन्हकू सिंह, प्रेम सिंह आदि ने बताया कि फंड में पैसे की कोई कमी नहीं है, बावजूद अध्यक्ष, सचिव संयोजिका के आपसी विवाद में बच्चों का एमडीएम में खानापूर्ति हो रही है। ग्रामीणों ने डीएसई मसूदी टुडू से जांच कर कार्रवाई की मांग की है।
hin_Deva hin_Deva hin_Deva hin_Deva